CELEX: 32005R0580
Language: hu
Date: 2005-04-14 00:00:00
Title: A Bizottság 580/2005/EK rendelete (2005. április 14.) a tenyésztett lazacok behozatalával szembeni végleges védintézkedések bevezetéséről szóló 206/2005/EK rendelet módosításáról

15.4.2005   
            
            
               HU
            
            
               Az Európai Unió Hivatalos Lapja
            
            
               L 97/34
            
         
      A BIZOTTSÁG 580/2005/EK RENDELETE
   
   (2005. április 14.)
   a tenyésztett lazacok behozatalával szembeni végleges védintézkedések bevezetéséről szóló 206/2005/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a behozatalra vonatkozó közös szabályokról, valamint az 518/94/EK rendelet hatályon kívül helyezéséről szóló, 1994. december 22-i 3285/94/EK tanácsi rendeletre (1) és különösen annak 16. cikkére,
   tekintettel az egyes harmadik országokból történő behozatalra vonatkozó közös szabályokról, valamint az 1765/82/EGK, az 1766/82/EGK és a 3420/83/EGK rendelet hatályon kívül helyezéséről szóló, 1994. március 7-i 519/94/EK tanácsi rendeletre (2) és különösen annak 15. cikkére,
   mivel:
   
               (1)
            
            
               2005. február 4-én a 206/2005/EK bizottsági rendelettel (3) (a továbbiakban: a végleges rendelet) a Bizottság végleges védintézkedéseket vezetett be. E rendelet 2. cikke értelmében az intézkedések minimum importár (a továbbiakban: MIP) alkalmazását foglalják magukban.
            
         
               (2)
            
            
               A végleges rendelet 2. cikkének (3) bekezdése megállapítja a MIP 2005. április 15-ig alkalmazandó szintjét.
            
         
               (3)
            
            
               A végleges rendelet (112) preambulumbekezdése indokolt esetben szükségessé teszi az intézkedéseknek a felülvizsgált MIP hatálybalépése előtt történő korábbi felülvizsgálatát.
            
         
               (4)
            
            
               A (112) preambulumbekezdéssel összhangban a Bizottság jelenleg figyelemmel kíséri a piacot és az árak fejlődését. A végleges importár helyénvalóságára vonatkozóan még nem volt lehetséges döntést hozni. Ilyen körülmények között, valamint annak érdekében, hogy a Bizottság végleges döntést hozhasson, ugyanakkor a piac felesleges megzavarását elkerülendő, célszerűnek mutatkozik a fokozatos bevezetés időszakának 2005. május 24-ig történő meghosszabbítása,
            
         ELFOGADTA EZT A RENDELETET:
   Egyetlen cikk
   (1)   A 206/2005/EK rendelet 2. cikkének (3) bekezdésében a „2005. április 15.” szavak helyébe a „2005. május 24.” szavak lépnek.
   (2)   A 206/2005/EK rendelet 2. cikkének (4) bekezdésében a „2005. április 16.” szavak helyébe a „2005. május 25.” szavak lépnek.
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. április 14-én.
      
         
            a Bizottság részéről
         
         Peter MANDELSON
         
         
            a Bizottság tagja
         
      
   
   
      (1)  HL L 349., 1994.12.31., 53. o. A legutóbb a 2200/2004/EK rendelettel (HL L 374., 2004.12.22., 1. o.) módosított rendelet.
   
      (2)  HL L 67., 1994.3.10., 89. o. A legutóbb a 427/2003/EK rendelettel (HL L 65., 2003.3.8., 1. o.) módosított rendelet.
   
      (3)  HL L 33., 2005.2.5., 8. o.